অসম নগৰ ৰাজ আইনখন যথেষ্ট আঁসোৱাহপূৰ্ণ বুলি মন্তব্য কৰিছে শিক্ষা আৰু নগৰ উন্নয়ন মন্ত্ৰী সিদ্ধাৰ্থ ভট্টাচাৰ্যই। তেওঁ লগতে এই আইনখনৰ অধীনত থকা ব্যৱস্থাসমুহো সফল হোৱা নাই বুলি প্ৰকাশ কৰিছে।
মন্ত্ৰীগৰাকীয়ে লগতে আইনখন সংশোধন কৰি আঁসোৱাহবোৰ দূৰ কৰাৰ ব্যৱস্থা কৰিব নে এখন নতুন আইন প্ৰণয়ণ কৰা হ'ব এই বিষয়ত কেবিনেট পৰ্যায়ত এটা সিদ্ধান্ত লোৱাৰ ব্যৱস্থা কৰিব বুলিও জানিবলৈ দিয়ে।
উল্লেখ্য যে, ২০০৭ চনত অসম চৰকাৰে অসম নগৰ ৰাজ আইন ২০০৭ প্ৰণয়ন কৰিছিল। ২০১০ চনত এই আইন সংশোধন কৰা হৈছিল। পৌৰ নিগম আৰু পৌৰসভা সমুহৰ নিৰ্বাচনৰ পৰা আৰম্ভ কৰি বিভিন্ন কামকাজ এই আইনৰ অধীনত পৰিচালিত হয়।
মন্ত্ৰীগৰাকীয়ে লগতে গুৱাহাটী পৌৰ নিগমৰ পৰিসৰ বৃদ্ধিৰ প্ৰয়োজনীয়তাৰ কথা দোহাৰি প্ৰথমতে আইনখনৰ বিসংগতিসমুহৰ কথাহে অধিক গুৰুত্বপূৰ্ণ বুলি মন্তব্য কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
